
GENERALNI SEKRETARIAT VLADE REPUBLIKE SLOVENIJE
Gp.gs@gov.si

	
	

	
	ZADEVA: Uredba o spremembah Uredbe o samozaposlenih v kulturi – predlog za obravnavo

	
	1. Predlog sklepa vlade:

	
	
Na podlagi 86. člena Zakona o uresničevanju javnega interesa za kulturo (Uradni list RS, št. 77/07 − uradno prečiščeno besedilo, 56/08, 4/10, 20/11, 111/13 in 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) je Vlada Republike Slovenije na …seji dne …sprejela naslednji 

SKLEP:

Vlada Republike Slovenije je izdala Uredbo o spremembah Uredbe o samozaposlenih v kulturi in jo objavi v Uradnem listu Republike Slovenije.


Barbara Kolenko Helbl
generalna sekretarka


Sklep prejmejo:
· Ministrstvo za finance,
· Ministrstvo za delo, družino, socialne zadeve in enake možnosti
· Služba Vlade Republike Slovenije za zakonodajo,
· Ministrstvo za kulturo.


	
	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	
	/

	
	3.a Osebe, odgovorne za strokovno pripravo in usklajenost gradiva:

	
	mag. Marko Rusjan, državni sekretar,
Kim Komljanec, sekretarka, kabinet ministrice,
Mihael Štrukelj, sekretar, Sektor za statusne zadeve Ministrstva za kulturo.

	
	3.b Zunanji strokovnjaki, ki so sodelovali pri pripravi dela ali celotnega gradiva:

	
	/

	
	4. Predstavniki vlade, ki bodo sodelovali pri delu državnega zbora:

	
	/

	
	5. Kratek povzetek gradiva:

	
	
Z Uredbo o spremembah Uredbe o samozaposlenih v kulturi se ustrezno dopolnjuje navajanje Zakona o uresničevanju javnega interesa za kulturo (besedilo »(Uradni list RS, št. 77/07 – uradno prečiščeno besedilo, 56/08, 4/10, 20/11, 111/13 in 68/16; v nadaljnjem besedilu: zakon)« se nadomesti z besedilom »(Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP; v nadaljnjem besedilu: ZUJIK)«). Po uveljavitvi Uredbe je bilo namreč sprejetih več zakonov, ki posegajo v ZUJIK, zato je bilo navajanje slednjega v Uredbi pomanjkljivo.
Dolžina relevantnega obdobja za presojo izpolnjevanja pogojev za vpis v razvid samozaposlenih v kulturi se usklajuje z dolžino tega obdobja pri pridobivanju pravice do plačila prispevkov za socialno varnost.
Prav tako se s treh na pet let podaljšuje obdobje, odločilno za presojo dela samozaposlenega v kulturi in njegovega prispevka k razvoju področja, ki ga zajema deficitarni poklic. S tem se položaj posameznikov, ki opravljajo deficitarne poklice, v zvezi s pridobivanjem pravice do plačila prispevkov za socialno varnost, smiselno izenačuje s položajem posameznikov, ki opravljajo poklice iz priloge I Uredbe.
Zaradi prehoda na elektronsko oddajo vlog se črtata prilogi Uredbe o samozaposlenih v kulturi III. - Vloga za vpis v razvid samozaposlenih v kulturi in IV. - Vloga za pridobitev pravice do plačila prispevkov za socialno varnost.
Obdobje epidemije COVID-19 je močno vplivalo na obseg produkcije kulturnih ustvarjalcev, saj je bilo zaradi ukrepov, ki so bili sprejeti za zaščito javnega zdravja, organiziranje prireditev in s tem javno predstavljanje oziroma uprizarjanje njihovih del, bistveno oteženo ali celo onemogočeno. Z Uredbo o spremembah Uredbe o samozaposlenih v kulturi se pod določenimi pogoji znižujejo kvantitativni kriteriji ter prag za izpolnitev pogoja izjemnosti pri presoji vprašanja, ali predlagateljevo delo šteje za izjemni kulturni dosežek. Tako se odpravljajo negativni vplivi epidemije COVID-19, na možnosti samozaposlenih za pridobitev pravice do plačila prispevkov za socialno varnost.
Plačni razred, katerega bruto plača je podlaga za vsakoletno določitev dohodkovnega cenzusa po Uredbi, se spremeni in sicer s 35. na 36. Pri tem so bili upoštevani povišana stopnja inflacije in naraščajoči življenjski stroški v obdobju zadnjih 10 mesecev in s tem povezano povišanje dohodkov samozaposlenih. Spremembo plačnega razreda pa upravičuje tudi dejstvo, da je bil plačni razred, katerega bruto plača je podlaga za določitev dohodkovnega cenzusa, že v izhodišču, ob uveljavitvi Uredbe, določen prenizko (glede na zahtevano izobrazbo). Poleg tega se bodo s 1. 4. 2023, v skladu z 2. točko Dogovora o ukrepih na področju plač in drugih stroškov dela v javnem sektorju za leti 2022 in 2023 (Uradni list RS, št. 136/22), uvrstitve delovnih mest (vključno z delovnimi mesti javnih uslužbencev plačne skupine B), nazivov in funkcij v javnem sektorju povišale za en plačni razred, čemur s spremembo plačnega razreda sledi tudi ta uredba.


	
	6. Presoja posledic za:

	
	a)
	javnofinančna sredstva nad 40.000 EUR v tekočem in naslednjih treh letih
	NE

	
	b)
	usklajenost slovenskega pravnega reda s pravnim redom Evropske unije
	NE

	
	c)
	administrativne posledice
	NE

	
	č)
	gospodarstvo, zlasti mala in srednja podjetja ter konkurenčnost podjetij
	NE

	
	d)
	okolje, vključno s prostorskimi in varstvenimi vidiki
	NE

	
	e)
	socialno področje
	DA

	
	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	
	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)

	I. Ocena finančnih posledic, ki niso načrtovane v sprejetem proračunu
	

	
	Tekoče leto (t)
	t + 1
	t + 2
	t + 3
	

	Predvideno povečanje (+) ali zmanjšanje (–) prihodkov državnega proračuna 
	
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	
	

	II. Finančne posledice za državni proračun
	

	II.a Pravice porabe za izvedbo predlaganih rešitev so zagotovljene:
	

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1
	

	
	
	
	
	
	

	
	
	
	
	
	

	SKUPAJ
	
	
	

	II.b Manjkajoče pravice porabe bodo zagotovljene s prerazporeditvijo:
	

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 
	

	
	
	
	
	
	

	
	
	
	
	
	

	SKUPAJ
	
	
	

	II.c Načrtovana nadomestitev zmanjšanih prihodkov in povečanih odhodkov proračuna:
	

	Novi prihodki
	Znesek za tekoče leto (t)
	Znesek za t + 1
	

	
	
	
	

	
	
	
	

	
	
	
	

	SKUPAJ
	
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.

	

	7.b Predstavitev ocene finančnih posledic pod 40.000 EUR:
Ocenjeno je, da finančne posledice ne bodo presegle 40.000 EUR.

Skupno število samozaposlenih, ki bodo pravico do plačila prispevkov za socialno varnost pridobili v skladu z določbami 5. člena predlagane uredbe, se predvidoma ne bo bistveno razlikovalo od števila samozaposlenih, ki bi to pravico pridobili v običajnih razmerah (brez epidemije COVID-19), neposredno po kriterijih iz Priloge I oziroma Priloge II Uredbe o samozaposlenih v kulturi. Namen predlagane uredbe v tem delu je namreč prav odprava negativnih vplivov epidemije COVID-19, na izpolnjevanje kriterijev ter s tem možnosti samozaposlenih za pridobitev pravice do plačila prispevkov za socialno varnost.
Prav tako na število samozaposlenih s pridobljeno pravico do plačila prispevkov za socialno varnost predvidoma ne bo bistveno vplivala sprememba plačnega razreda, katerega bruto plača je podlaga za vsakoletno določitev dohodkovnega cenzusa (s 35. na 36.). Ker je utemeljeno sklepati, da so se v zadnjem letu, glede na okoliščine, tudi nominalni zneski dohodkov večine samozaposlenih v kulturi nekoliko povečali, ni pričakovati znatnega povečanja števila upravičencev do plačila prispevkov za socialno varnost ter s tem občutnih posledic za javnofinančna sredstva. Ocena finančnih posledic iz tega naslova tako znaša okrog 35.000 EUR.

Ostale določbe predlagane uredbe pa predvidoma sploh ne bodo imele finančnih posledic.

[bookmark: _Hlk120184498]Sredstva so zagotovljena na proračunski postavki 131123 − Samostojni ustvarjalci na področju kulture, šifra in naziv ukrepa, projekta: 3340-17-0008 – Socialne pravice na področju kulture.

	

	8. Predstavitev sodelovanja z združenji občin:
	

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE
	

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.

	

	9. Predstavitev sodelovanja javnosti:
	

	Gradivo je bilo predhodno objavljeno na spletni strani predlagatelja:
	NE
	

	Upoštevajoč vsebino predlagane Uredbe o spremembah Uredbe o samozaposlenih v kulturi, predhodna objava gradiva na spletni strani predlagatelja ni potrebna.

	

	
(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)

	

	10. Pri pripravi gradiva so bile upoštevane zahteve iz Resolucije o normativni dejavnosti:
	DA
	

	11. Gradivo je uvrščeno v delovni program vlade:
	NE
	

	
Dr. Asta Vrečko
ministrica

	









































PREDLOG
EVA 2022-3340-0047

Na podlagi 86. člena Zakona o uresničevanju javnega interesa za kulturo (Uradni list RS, št. 77/07 − uradno prečiščeno besedilo, 56/08, 4/10, 20/11, 111/13 in 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) Vlada Republike Slovenije izdaja


Uredbo
o spremembah Uredbe o samozaposlenih v kulturi


1. člen

V Uredbi o samozaposlenih v kulturi (Uradni list RS, št. 45/10, 43/11, 64/12, 28/14, 35/16 in 84/16) se v 2. členu v prvem odstavku v prvi alineji besedilo »(Uradni list RS, št. 77/07 – uradno prečiščeno besedilo, 56/08, 4/10, 20/11, 111/13 in 68/16; v nadaljnjem besedilu: zakon)« nadomesti z besedilom »(Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP; v nadaljnjem besedilu: zakon)«.

V četrtem odstavku se beseda »triletnem« nadomesti z besedo »petletnem«.

2. člen

4. člen se spremeni tako, da se glasi:

»4. člen

Posameznik se vpiše v razvid na podlagi vloge. Vlogi priloži dokazila o izpolnjevanju pogojev iz 2. člena te uredbe, ki jih organ sam ne more pridobiti iz uradnih evidenc, ki jih vodijo upravni in drugi državni organi, organi samoupravnih lokalnih skupnosti ali nosilci javnih pooblastil, po uradni dolžnosti.«.

3. člen

V 8. členu se prvi in drugi odstavek spremenita tako, da se glasita:

»(1) Samozaposleni v kulturi lahko z vlogo zaprosi za pridobitev pravice do plačila prispevkov za socialno varnost, če njegovo delo v zadnjih petih letih pomeni izjemen kulturni prispevek.

(2) Pri deficitarnih poklicih lahko samozaposleni v kulturi zaprosi za pridobitev pravice do plačila prispevkov za socialno varnost v primeru, če njegovo delo v zadnjih petih letih pomeni prispevek k razvoju področja, ki ga zajema deficitarni poklic iz priloge II, ki je sestavni del te uredbe.«.

4. člen

V 13. členu v prvem odstavku se besedilo »35. plačni razred« nadomesti z besedilom »36. plačni razred«.

5. člen

Priloga III in priloga IV se črtata.


PREHODNE IN KONČNA DOLOČBA

6. člen

(1) Ne glede na prilogo I Uredbe o samozaposlenih v kulturi (Uradni list RS, št. 45/10, 43/11, 64/12, 28/14, 35/16 in 84/16) se za izjemen kulturni prispevek šteje tudi predlagateljevo delo, ki izpolnjuje najmanj 50 odstotkov vseh točk pri kvantitativnem kriteriju in najmanj 50 odstotkov zahtevanih točk za vsak posamezen kvalitativni kriterij iz priloge I Uredbe o samozaposlenih v kulturi (Uradni list RS, št. 45/10, 43/11, 64/12, 28/14, 35/16 in 84/16), če predlagateljevo delo v zadnjih petih letih zajema tudi obdobje od 12. marca 2020 do 31. maja 2022.

(2) Ne glede na prilogo II Uredbe o samozaposlenih v kulturi (Uradni list RS, št. 45/10, 43/11, 64/12, 28/14, 35/16 in 84/16) se za prispevek k razvoju področja, ki ga zajema deficitarni poklic, šteje tudi predlagateljevo delo, ki izpolnjuje najmanj 50 odstotkov vseh točk pri kvantitativnem kriteriju in najmanj 50 odstotkov zahtevanih točk za vsak posamezen kvalitativni kriterij iz priloge II Uredbe o samozaposlenih v kulturi (Uradni list RS, št. 45/10, 43/11, 64/12, 28/14, 35/16 in 84/16), če predlagateljevo delo v zadnjih petih letih zajema tudi obdobje od 12. marca 2020 do 31. maja 2022.

(3) V primerih iz prvega in drugega odstavka tega člena znaša prag za izpolnitev pogoja izjemnosti v okviru posameznega specializiranega poklica oziroma prag za izpolnitev pogoja strokovnosti v okviru posameznega specializiranega deficitarnega poklica 62 točk.

7. člen

Dohodkovni cenzus za leto 2023 se določi na podlagi spremenjenega plačnega razreda v skladu s 4. členom te uredbe.

8. člen

(1) Postopki za vpis v razvid, v katerih do uveljavitve te uredbe še ni bilo odločeno z dokončno odločbo, se dokončajo po določbah te uredbe.

(2) Postopki za priznanje pravice do plačila prispevkov za socialno varnost, v katerih do uveljavitve te uredbe še ni bilo odločeno z dokončno odločbo, se dokončajo po določbah te uredbe.

9. člen

Ta uredba začne veljati naslednji dan po objavi v Uradnem listu Republike Slovenije.



Št. 0070-19/2022
Ljubljana, 
EVA 2022-3340-0047

Vlada Republike Slovenije
dr. Robert Golob
predsednik





OBRAZLOŽITEV

I. UVOD
1. Pravna podlaga (besedilo, vsebina zakonske določbe, ki je podlaga za izdajo predpisa):
86. člen Zakona o uresničevanju javnega interesa za kulturo (Uradni list RS, št. 77/07 – ZUJIK-UPB1, 56/08, 4/10, 20/11, 111/13 in 68/16, 61/17, 21/18 – ZNOrg, 3/22 – ZDeb in 105/22 – ZZNŠPP).

2. Rok za izdajo uredbe, določen z zakonom: /

3. Splošna obrazložitev predloga uredbe, če je potrebna: /

4. Predstavitev presoje posledic za posamezna področja, če te niso mogle biti celovito predstavljene v predlogu zakona: /

II. VSEBINSKA OBRAZLOŽITEV UREDBE

K 1. členu:
S prvim členom se spreminja besedilo 2. člena Uredbe o samozaposlenih v kulturi (v nadaljnjem besedilu: uredba), in sicer navajanje Zakona o uresničevanju javnega interesa za kulturo (ZUJIK). Po uveljavitvi uredbe so bili namreč sprejeti Zakon o spremembah in dopolnitvah Zakona o uresničevanju javnega interesa za kulturo (ZUJIK-G), Zakon o nevladnih organizacijah (ZNOrg), Zakon o debirokratizaciji (ZDeb) in Zakon za zmanjšanje neenakosti in škodljivih posegov politike ter zagotavljanje spoštovanja pravne države (ZZNŠPP), ki posegajo v ZUJIK, zato je navajanje slednjega v uredbi zdaj ustrezno dopolnjeno.
Poleg tega se triletno obdobje v četrtem odstavku 2. člena uredbe podaljšuje na pet let, kar je nedvomno v prid posameznikom, ki želijo izkazati izpolnjevanje pogojev za vpis v razvid samozaposlenih v kulturi. Hkrati pa se tako dolžina relevantnega obdobja za presojo izpolnjevanja pogojev usklajuje z dolžino tega obdobja pri pridobivanju pravice do plačila prispevkov za socialno varnost.

K 2. členu:
Zaradi prehoda na elektronsko oddajo vlog se ukinja priloga III uredbe – Vloga za vpis v razvid samozaposlenih v kulturi. Zato besedna zveza »ki jo odda na obrazcu, določenem v prilogi III, ki je sestavni del te uredbe« ni več ustrezna in smiselna.

K 3. členu:
Zaradi prehoda na elektronsko oddajo vlog se ukinja priloga IV uredbe – Vloga za pridobitev pravice do plačila prispevkov za socialno varnost. Zato besedna zveza »na obrazcu, določenem v prilogi IV, ki je sestavni del te uredbe« ni več ustrezna in smiselna.
Triletno obdobje v drugem odstavku 8. člena uredbe pa se podaljšuje na pet let, s čimer se položaj posameznikov, ki opravljajo deficitarne poklice, v zvezi s pridobivanjem pravice do plačila prispevkov za socialno varnost smiselno izenačuje s položajem posameznikov, ki opravljajo poklice iz priloge I uredbe.

K 4. členu:
Plačni razred, katerega bruto plača je podlaga za vsakoletno določitev dohodkovnega cenzusa po uredbi, se spremeni, in sicer s 35. na 36. S tem bo znesek cenzusa spremenjen, upoštevajoč povišano stopnjo inflacije in naraščajoče življenjske stroške v obdobju zadnjih 10 mesecev.
S spremembo plačnega razreda se popravlja tudi pomanjkljivost uredbe, ki se kaže v tem, da je bil plačni razred, katerega bruto plača je podlaga za določitev dohodkovnega cenzusa, že v izhodišču ob uveljavitvi uredbe določen prenizko. V skladu s prvim odstavkom 2. člena uredbe je namreč eden od pogojev za vpis v razvid samozaposlenih v kulturi tudi to, da ima posameznik ustrezno strokovno izobrazbo. Pri tem pa gre praviloma za univerzitetno izobrazbo, zato je 35. plačni razred v tem pogledu neustrezen.
Poleg tega se bodo s 1. 4. 2023 v skladu z 2. točko Dogovora o ukrepih na področju plač in drugih stroškov dela v javnem sektorju za leti 2022 in 2023 (Uradni list RS, št. 136/22) uvrstitve delovnih mest (vključno z delovnimi mesti javnih uslužbencev plačne skupine B), nazivov in funkcij v javnem sektorju povišale za en plačni razred, čemur s spremembo plačnega razreda sledi tudi ta uredba. Aprilsko povišanje uvrstitve delovnih mest smo upoštevali že vnaprej, saj mora ministrstvo za kulturo v skladu z drugim odstavkom 13. člena uredbe višino dohodkovnega cenzusa za posamezno leto objaviti na svojih spletnih straneh najpozneje do konca februarja. Če torej povišanja ne bi upoštevali že v letošnjem letu, bi številne samozaposlene do naslednje uskladitve (v letu 2024) postavili v neenakopraven položaj.

K 5. členu:
Zaradi prehoda na elektronsko oddajo vlog se črtata priloga III uredbe – Vloga za vpis v razvid samozaposlenih v kulturi in priloga IV – Vloga za pridobitev pravice do plačila prispevkov za socialno varnost, saj v fizični obliki ne bosta več relevantni. Sprememba pomeni administrativno razbremenitev strank, saj bo elektronsko vlogo mogoče oddati tudi izven uradnih ur ministrstva za kulturo. Z elektronskimi podpisi stranke že razpolagajo, saj z njimi oddajajo vloge tudi na FURS.

K 6. členu:
Obdobje epidemije COVID-19 je močno vplivalo na obseg produkcije kulturnih ustvarjalcev, saj je bilo zaradi ukrepov, ki so bili sprejeti za zaščito javnega zdravja, organiziranje prireditev in s tem javno predstavljanje oziroma uprizarjanje njihovih del bistveno oteženo ali celo onemogočeno. Prepoved zbiranja ljudi in prehajanje občinskih meja pa je vplivala tudi neposredno na produkcijo še v času nastajanja del. Glede na to se pri presoji vprašanja, ali predlagateljevo delo šteje za izjemni kulturni dosežek, upošteva znižan kvantitativni kriterij (zgolj 50 odstotkov vseh točk namesto 100 odstotkov) pod pogojem, da je v relevantno obdobje petih let zajeto tudi obdobje od 12. marca 2020 do 31. maja 2022. V tem primeru je znižan tudi prag za izpolnitev pogoja izjemnosti v okviru posameznega poklica in znaša 62 točk namesto siceršnjih 81.

